السلام عليكم ورحمة الله وبركاته. الحمد لله رب العالمين. له الحمد الحسن والثناء الجميل. واشهد ان لا لا اله الا الله وحده لا شريك له واشهد ان محمدا عبده ورسوله. وبعد
اكثر الناس سعادة هم الذين تخففوا من الذنوب هؤلاء لما يتخففوا من الذنوب الله عز وجل يقذف في قلوبهم السعادة والسكينة والطمأنينة والانس به سبحانه وتعالى ولزلك من السعادة ان الانسان يتوب من الزنوب
وان شاء الله في الايام المتبقية هنتكلم عن بعض الزنوب كداء ونبحس عن دواء لهزا زائد باء كان احد الائمة والدته توفاها الله عز وجل فبيقول يعني ان هو وهم بيغسلوها كان خرج منها رائحة
اشبه برائحة المسك يقول سبحان الله وكلما كان يزيد احتضار هذه الام كان الرائحة ديت كانت بتزيد يعني الى ان قبضها الله عز وجل فبيسألوه ايه اكثر شيء كان بيميز والدتك
وكانت والدتك مركزة معه. قال كانت امي لا تسمح ان يغتاب عندها احد احدا من المسلمين ما كانش بتسمح ابدا حتى انها كانت تطرد من يغتاب مسلما عندها. تطرده وتزل
تمدح هذا الذي تكلم فيه سبحان الله وتهجره ثلاث ايام. تهجر المتكلم. ده اللي ايه طيب؟ طيب الله عز وجل لعل الله طيب رائحة هذه المرأة. لان الله طهر لسانها في الدنيا. واذنها من سماع هذه الخصلة
الله! هنتكلم اليوم ان شاء الله عن ثلثي او شيء يتسبب في ثلثي عذاب القبر قتادة يقول ذكر لنا ان عذاب القبر ثلاثة اثلاث ثلثه من الغيبة وثلثه من النميمة وثلثه من البول. اي الذين لا يتنزهون ولا يتطهرون من بولهم
احيانا التلزز بالعبادة يكون بترك الزنب. يعني دايما التلزز البعض بيفتكر ان هو بالفعل. لأ احيانا بالترك يكون تلزز انك تترك ما لا يحبه الله عز وجل محمد ابن سيرين كانوا اذا ذكروا عنده رجلا بسيئة
ذكره باحسن ما يعلم فيه. يعني يقولوا ايه والله محمد ده مش عارف كذا. يقولوا اتقوا الله ويروح جايب احسن حاجة في بدو يقولها وعلى فكرة احنا لو تأملنا كل واحد منا
لو تأمل في الشخص اللي هو مش بيحبه وركز فيه هيلاقي فيه خصلة حلوة فيه. كان محمد بن سيرين مركز جدا في هذا الباب مشكلة الغيبة ان البعض الناس بيزن انه لا يقع فيها
نقول الحمد لله انا عمري ما وقعت في الغيبة. والبعض ما يعرفش اصلا هي ايه هي الغيبة ديت. الغيبة ديت يعني هي ايه ده ايه الزنب ده؟ عبارة عن ايه
والبعض يقول انا ما بكزبش عليه ولا حاجة يعني. طب ايه ايه الغيبة؟ وايه هي الشبهات اللي بتتقال حوالين هذا الامر وان الشيطان بيضحك على الناس فيها. باختصار شديد جدا هي زكر العيب بزهر الغيب
تزكر عيب انسان وهو غير موجود تزكر كلام سلبي عنه وهو غير موجود ذكر العيب الحقيقي. جاءوا الى النبي صلى الله عليه وسلم فذكروا له. قالوا يا رسول الله لما سألوه بقى ايه هي الغيبة؟ قال ذكرك اخاك بما يكره
انك تزكر اخاك بما يكره دي اسمها غيبة. قال رجل افرأيت ان كان فيه ما اقول سبحان الله المشكلة الحديس ده كلنا عارفينه وهي هي الشبهة اللي لسه لغاية دلوقتي بنقولها
عادي انا بقول قدامه كمان لأ دي بتبقى غيبة وزيادة شوية بلطجة اه توبة غيبة وحاجة انحدار في الادب فهو يقول لك لأ ده هو فعلا كده وانا اقولها في وشه كمان. فقالوا يا رسول الله ارأيت ان كان ما فيه؟ قال فقد اغتبته
قال ان كان فيه ما تقول فقد اغتبته. طب لو ما كانش فيه فقد بهته وده بهتان سبحان الله النبي صلى الله عليه وسلم مهم جدا الحديس ده نسمعه بقلب صافي. الناس اللي بتقعد بالربع ساعة يجيبوا سيرة الصديق لهم
بل احيانا سيرة لاعب كورة اتفرج هو على ماتش وضيع صلاة التراويح واتفرج على ماتش وبقعد بتفرج على ماتش وبضيع صلاة التراويح وقاعد اتفرج على ماتش مسك بقى يقول لك ايه شفت يا عبدالله؟ عبدالله ده اصلا هو طول عمره اناني وما بيحبش يباصي لحد وبتاع. شفت الكلام البسيط ده
اه دي اسمها غيبة بقى يا نجم هو يا عبدالله اه هو عبدالله ده له حق كمسلم. له حق هياخده يوم القيامة منك ايه ده ده احنا ما في ماتش الا بنقول عبدالله قبله عبدالله بعده عبدالله اسناء وعبدالله وعبدالله ضيع وعبدالله عمل
فقال النبي صلى الله عليه وسلم لما عرج بي مررت باقوام لهم اظفار من نحاس يوم القيامة النبي صلى الله عليه وسلم يوم في رحلة المعراج يقول انا مررت على ناس لقيتهم معهم اصفار من نحاس
يخمشون وجوههم قاعدين يخربشوا في وشهم. وصدورهم. الله اكبر! فقلت من هؤلاء يا جبريل؟ مين دول العاديين امال ايه؟ يقطع في جسمه ده قال هؤلاء الذين يأكلون لحوم الناس ويقعون في اعراضهم
اه سبحان الله نسأل الله العفو والعافية هم دول بقى اللي بيغتابوا. ولزلك قال العلماء الاغتياب ادام الكلاب الاغتياب يأكل لحم اخيه ميتا. فيه حد بياكل لحم اخيه؟ وكمان ميت
ميت ده عشان هو غايب واخوك عشان هو مسلم. فقالوا اللي بياكل الجيف مين الكلب اعزكم الله فكان الاغتياب ايدام الكلاب يعني طعام الكلاب. ويقول سيدكم صلى الله عليه الربا اثنان وسبعون بابا. اتنين وسبعين باب
الجماعة اللي لسة بيقولوا اصل المسألة فيها خلاف والشيخ حودة قال لي لا بأس. ركز في الحديس ده. الربا اثنان وسبعون بابا ادناهما اقل باب في الربا زي ايه كده؟ مسل اتيان الرجل امة
يعني واحد يفعل الفاحشة في امه اللي بياكل رضا اعلى من كده. يقول لك ايه اللي فيها يعني؟ سلفته الف وخدتهم الف ومية ما انا كنت حطيتهم في البنك كانوا زادوا. ما هو برضه يعني راشقة. فبعض الناس بيبقى فاكر ان الموضوع سهل. قال وان
ارض الربا لان بقى من الحاجات العالية جدا استطالة الرجل في عرض اخيه الله اكبر. ان الواحد يقع في عرض اخيه. وما يقع في هذا الامر انسان الا لغفلته بنفسه. واحد
للربيع بن خسيم ربيع بن خسيم ده كان تلميز لابن مسعود وابن مسعود كان اشبه الناس بهدي محمد صلى الله عليه وسلم. يعني اللي يشوفه يفتكر النبي صلى الله عليه وسلم على طول. ابن مسعود ده
كم مين شبهه في التابعين اللي هم ما شافوش النبي كان الربيع ابن خسيم ده. كان اشبه الناس بالنبي. لدرجة كان بيقول له ايه؟ بيقول له لو رآك كمحمد لاحبك
واقول له تعال يا ربيع انت لو كنت النبي صلى الله عليه وسلم كان عاش وشافك كان هيحبك واحد راح له في يوم من الايام قال له الا تذم الناس؟ انت ليه ما تتكلمش في الناس كده؟ شف شف يا عم عبد ربه في واحد ده سؤاله رايح يسأل الشيخ بيقول له ايه؟ ما تتكلمش في الناس ليه
عشان تعرف مش اي حد يسألك سؤال تهيج وتقول له اه والله صحيح يا اخي تصدق درس الفجر بكرة على الاخوة. واحد واحد ونتكلم معه على الناس. بيقول له الا تذم الناس
فقال له والله ما انا عن نفسي براضي. انا اصلا مش راضي عن نفسي فاذم الناس اهو انا فاضي اصلح نفسي ولا اصلح من الناس عشان كده فعبدالله عون ابن عبدالله يقول ما احسب احدا
تفرغ لعيب الناس الا من غفلة غفلها عن نفسه ده فاضي ومشغول بالناس. سبحان الله! ومالك بن دينار يقول كفى بالمرء اثما كفاك اثما كفى بالمرء اثما الا يكون صالحا ثم يجلس في المجالس يقع في الصالحين
يعني هو لا صالح ما بيصليش هو ما بيصليش وقاعد يتكلم على الناس اللي بتصلي اه سبحان الله! نسأل الله العفو والعافية واوعى تفتكر ان الموضوع ده بيبقى بسيط النبي صلى الله عليه وسلم عدي كده في يوم من الايام على المقابر
فبص على قبر كده قال مين دول؟ قبور مين دي فقالوا له يا رسول الله سين وصاد قال انهم ليعذبان فسبحان الله! ربنا عز وجل ابلغه على فكرة النبي صلى الله عليه وسلم الناس اللي بتتعامل مع القبر ده اللي هو يعني ايه مارينا يعني هنقعد
اقعد في حتة كده جنينة عقبال ايه ما الدنيا تقوم. لا اما روضة من رياض الجنة نسأل الله ان يرزقنا واياكم واما حفرة من حفر النار اعادانا الله واياكم لو والا تدافنوا
فدعوت الله ان يسمعكم من عزاب القبر النبي صلى الله عليه وسلم بيقول بس انا خايف لو انتم سمعتم ما حدش يدفن حد امه ماتت يلا عشان ما ليش دعوة روحوا انتم
ليه؟ مرعوب ده ده مجرد السماع. فما بالك بقى لو الانسان هو اللي تعرض للعذاب ده فانت لازم تعرف العزاب القبر ده بيبقى سببه ايه؟ ايه احدى اسبابه المركزية؟ قال انهما ليعذبان. طب بيعذبوا ايه يا رسول الله؟ قال اما
احدهما فكان يمشي بالنميمة وفي رواية ذكر الغيبة صلى الله عليه وسلم. واما الاخر كان لا يستبره من بوله. كان عم يدخل الحمام يعني يقضي حاجاته عادي كده ايه مش فارقة معه اي حاجة
كده في اي حاجة يلا قال اتطهر ولا ايه يحسن الايه؟ تطهير نفسه. فالنبي صلى الله عليه وسلم خوف ان عذاب القبر ده ممكن بعض الناس يقول عادي يعني. طب هو ايه هي النميمة؟ احنا عرفنا الغيبة خلاص ان هي زكر العيب بظهر الغيب
ايه بقى هي النميمة؟ النميمة ان واحد يتطوع وينقلها يعني اتنين قاعدين مع بعض. واحد بيقول لك انت عارف احمد ده ما بيجيش ليه؟ هو اصلا شكله شكله نايم النهاردة اصلا ما بيحبش وهو بينام بدري كده بعد السحور بيتسحر وينام ويضيع
صلاة الفجر هو اتكلموا في سيرة احمد يجي عبدالرحمن يقابل لحمة الضهر هو انت كنت فين يا عم؟ ده محمد النهاردة بعد الفجر قال لي هو احمد بيتسحر من هنا ويعمل
هم اغتبوه وعبدالرحمن عمل ايه النميمة بقى طيب مازا لو اغتابك الناس؟ ايه اللي لك لو الناس اغتبوك قال الفضيل لما جاء اليه رجل قال ان فلانا اغتابني. قال الله اكبر قد جلب قد جلب لك الخير جلبا
انت جاب لك الخير جامد متشفي. انت عاوز ايه اكتر من كده؟ سبحان الله اي شيء اهنأ عليك من حسنة تجدها يوم القيامة في صحيفتك ولم تفعلها مسكين والله بيغتاب ده يا جماعة مسكين اللي بيجيب سيرة الناس
قاعد يا عيني شغال بالليل في التراويح والتهجد والصبح صيام وبتاع ويحيي النهاردة يوم مين؟ النهاردة يوم مين يوم مؤمن او نتكلم عن مؤمن شوية الليلة بتاعة امبارح دي بتاعة مؤمن طيب اديها لمؤمن. قاعد امال يتعب ويجتهد ويتصدق وينفق ويبر والدته ويبر ابيه ويحسن
اللي جاره وهو في الاخر خالص ايه كريم جدا في حسناته يروح مجمع الشكارة وراح ايه؟ سبحان الله! ده عامل زي بالزبط الشاب الصغير اللي والده يقول له روح هات اتنين كيلو تفاح. فيروح ويحط التفاح ويحاسب الراجل. التفاح فيه ثقب
الكيس فيه ثقب حط التفاح روح والده بقى له فين التفاح؟ قال له في الكيس تفتح الكيس فين التفاح يا ابني؟ نبص نلاقي فيه واحدة ولا اتنين. اه ده كان فيه سقب
اهو احنا بنعمل ونملى بعضنا بيملى شكاير حسنات. كما قال النبي ياتي يوم القيامة اناس لهم حسنات كجبال تهامة زي جبال تهامة كده جبال كبيرة جدا. ولكن يأتي وقد شتم هذا وسب هذا واكل مال هذا وهذا يأخز من
وذاك يأخذ من حسناته شوف في الحديس فاذا فنيت ده هيسفروا له العداد اخذ من سيئاتهم يعني في ناس هيبقوا معهم حسنات كتيرة جدا سبحان الله اذا خلوا بمحارم الله انتهكوها من ضمن صور الانتهاك زكر هؤلاء. فاول حاجة لو الناس اغتبوك
ما يعني ما تزعلش قوي. ده بالعكس. انا قلت لكم المرأة من فترة كده من تلات اربع دروس ان الحسن البصري لما واحد اغتابه عمل ايه؟ جاب له وهدية يلا وعزمك النهاردة جزاك الله خيرا يا اخي انت ما بتجيش ليه؟ مش هترضى تيجي؟ انت ما شاء الله عليك وبتتعب وعشان
والكلام ده كله سبحان الله. طب الناس عند الغيبة كم واحد انواعهم ايه؟ انواع الناس تلاتة اما مغتاب الذي يقع منه الفعل اللي هو بيذكرك او بيذكر الانسان بزكر سيء ده المغتاب. واحد بيسمع
والمسكين اللي جايبين سيرته اما الاول المغتاب عافاك الله منه. نسأل الله ان يبعدك عن هذا الامر اما الشخص الذي اغتابوه احنا اتكلمنا انت لك ايه؟ هتاخد الحسنات دي كلها فما تزعلش وما تضايقش. طب المستمع
امامك فرصة زهبية ان يحصل حاجز بينك وبين النار يجي واحد يقول لك فلان ده عمل واحد اتنين تلاتة. فيه فرصة دهبية دلوقتي هتحصل لك لو انت قلبك حي ومركز ايه هي الفرصة؟ صلوا على نبيكم صلى الله عليه وسلم. قال من رد من رد عن عرض
لاخيه كان له حجابا من النار تبقى قاعد كده يقول لك ايه احمد ده ما جايش صلاة الفجر ولا مش عارف ايه والكلام ده. قال الحاج ركن على عربيته وهو على فكرة طول كل يوم كده. هو بيحب يرخم علينا على فكرة. هو يحطها
جنب جراج يروح راكنها واحد يقول له يا اخي اتق الله لعله ما لقاش مكان يركب رد عن عرضها صح كان له حجاب من النار. ففي فرصة زهبية لك سهلة جدا. اول ما حد ييجي يغتاب ولا يجيب سيرة حد قدامك
تعمل الحركة دي. طيب الناس في النميمة؟ برضو تلاتة واحد اللي بينم ويجيب ويزكر الناس وواحد المزلوم يا عيني المسكين ده وبرضو اللي بيتنقل له الكلام المستمع النمام قلنا شره ايه
طيب الشخص المزلوم اللي هم جابوا سيرته وقالوا حصل وحصل يعني في وقلنا دلوقتي خليني اقول محمد اغتاب احمد في وجود علي جه علي راح ايه؟ ينم يقول له ده محمد قال كزا وكزا. خلاص
بنقول لمحمد ازا كان هو افترى عليك خلاص هنيئا لك الحسنات هتاخدها. راح قال له على فكرة بيقول عليك كزا وكزا وكزا. وهو ما قالش فده افتراء خلاص بنقول له تسلى انك خدت حسناته
طيب لو كنت انت قلت فعلا لا يحل له ان ينقل لكن بنقول لك بقى تب من الغيبة لانك وقعت في الغيبة زي ما هو وقع فين؟ في النميمة انت وقعت
في الغيبة. طيب الانسان اللي بيسمع لما نقول له النميمة ده اللي بيتنقل له وقالوا عليه كزا وكزا وكزا. عليه تلات حاجات يعملهم واحد انه يحافز على قلبه الا يتغير تجاه هذا الشخص اللي نقله عنه. ليه
حاجة بسيطة جدا. العلماء يا جماعة بيقولوا ان النمام شهادته مردودة لانه ارتكب كبيرة فهو فاسق. فييجي في القضاء يقول حصل هو التنمام اصلا. ما تتكلمش خالص عشان كده لما جه وهب من الورد في يوم من الايام واحد قال له على فكرة فلان قال فيك كده كزا كزا كزا كزا فابتسم قال اما وجد الشيطان غيرك
انت وحش اوي ليه كده يعني الشيطان ما لقاش حد في الحي يبعته يقول ان فلان قال فيك الا انت. فانت ازبط نفسك بقى ان الشيطان يشوف بقى اما يبقى الشيطان اعدى اعداء
ومركز جدا فشاف اوحش واحد وراح باعته. بس ده وهب ابن الورد. ده مركز. فقال له اما وجد الشيطان غيرك خلاص واحد السلف لما قالوا في يوم من الايام وقالوا له ان فلان جاب سيرتك
قال والله لاغيبن الشيطان الذي استعملك. اللهم اغفر لاخي. مبسوط انت دي؟ اهو في ناس كتير يقول لك نقل عليك كزا وكزا وكزا وكزا وكزا وكزا. انت شايف في عينه ان الشيطان ايه
واخده كده وساحبه عشان يهيجك فانت تقول اللهم اغفر له. لعله ما يقصدش لا والله يقصد انا قلت له انتم ما تقصدش؟ قال لي لا ما اقصد قل له لا هو ما يقصدش. ولو قصد له جمايل علي كتير. وياما اثنى علي. لعله بيمر بظرف مضغوط فيه فقال الكلام ده
سبحان الله! فاول حاجة تحافز على قلبك تجاه اللي نسب له الكلام ده. لان النمام اصلا شهادته مردودة. الحاجة التانية حافز على سمعك فلا تسترسل. يقول لك احنا كنا امبارح بنتسحر عند رزق وكان معنا الاخوة وجابت سيرتك
فقالوا قال لك اول جملة ما تستناش بقى الكشكوش ستين ورقة يخلص. قل له يا عم الله يهديك خلاص اقفل لان النمام لما وجد اذنا صاغية استرسل لكان اما نروح مقاطعينه على طول هيروح واقف
فالواجب التاني انك توقف النمام على طول. اول ما تقول له تقول له يا اخي طبعا مش كل اللي يجي ينقل لك تقول له انت نمام. قل له يا اخي دي المسألة ديت غلط في الشرع
لعلك انت مش واخد بالك بس انه ينقل كلام لحد يهيج القلب ويزعجه دي اسمها نميمة نهانا النبي صلى الله عليه وسلم عنها وانا يعني اسأل الله عز وجل لا تقع فيها
فتنصحه ربما ما يكونش عارف. طب الحاجة التالتة اللي عليك يبقى قلنا اول حاجة تحفظ قلبك تجاه اللي نقل تاني حاجة ما تدوش ودنك طب تالت حاجة ودي مهمة جدا
ما تنقلش انت بقى الكلام. والا هتكون ايه نمام برضه. اجي بقى. شفت يا حاج علي شفت الاخوة كانوا بيقولوا علي امبارح طب وانت بتعمل ايه دلوقتي؟ بتقع في اللي زعلان اللي الناس تكلموا فيه. لأ
وقاعدة يا جماعة من نم لك نم عليك. هو بيقول لك هو قال وكزا وكزا وكزا وكزا وكزا وكزا هم قالوا كده ؟ اه والله ما بيفهموا حاجة على فكرة يا جماعة انا بلغته باللي انتم قلتوه عشان برضه لو في اصلاح يعني ممكن نصلح كده. هو قال لي عموما الشباب دول ما بيفهموش حاجة
والله هو اللي عمل فيها متكبر وهو اصلا مش عارف هو بيصلي بنا ليه ومش عارف ايه والكلام ده ويا جماعة هم الناس مضايقين جدا ان حضرتك بتصلي بنا كده النبي صلى الله عليه وسلم قال شر الناس مين
المشاؤون بالنميمة المفرقون بين الاحبة تلاقيهم كده كانوا ناس بيحبوا بعض واحد رايح جاي ورايح جاي رايح جاي رايح جاي ولعوها وعلى فكرة بتحصل جدا في البيوت عارف تليفون الارضي ده لازم تتابعه كويس
لانه مليان نميمة خاصة اللي الباب ده عند النساء نساء. يعني عشان اللي قاعدين في البيت كتير فبيتكلموا كتير. فتلاقي واحدة تقول لها ده وعمل وعمل وخلي بالك ومش عارف
دول كده نقول والتانية تقول لأ خلي بالك وعاملين سنترال داخلي. فتلاقي دي هاجت كده وراحت في حتة تانية وبتاع بسبب ايه بسبب هزا الامر والنمام قال يحيى ابن كثير يفسد النمام في ساعة
ما لا يفسده الساحر في شهر دول اسوأ من الساحر. سبحان الله! ليه ؟ لان اللي اغتابك ده هو اطلق سهم لكن ما اتحركش من مكانه. يعني جاب سيرتك واحنا
انت قاعد فين مسلا في بيتك النمام عمل ايه؟ خد السهم من على الارض بتاع المغترب وطعنه في قلبك. يعني هم امبارح قالوا ان فلان ده بيكزب علينا ومش عارف ايه
اغتابوك ييجي النمام يقول لأ هو السهم مرمي ليه ده ؟ يروح واخده كده من على الارض. ويقول فين بقى ؟ ويروح طاعنه في قلبك. يقول لك على فكرة امبارح ما كنتش موجود، وقالوا فيه الكلام كان
يترمي على ارضه هيندسر قلت لا والله لا احييه. ويجي يروح ايه؟ ينفخ في النار ويروح ايه راميه في قلبك كان في واحد بائع في يوم من الايام بيبيع غلام. عبد يعني. فالمشتري قال له ايه في عيب؟ قال له لأ. الا انه
يقع في النميمة. قاعد اقول له ما فيهوش الا التكة دي. فاستصغرها المشتري. قال له النميمة ايه يا عمي! ده نميمة ايه اللي حصل؟ الولد الغلام ده النميم ده سفروت
رحل قال للبنت قال لزوجته لراجل السيد ده قال لها على فكرة زوجك ما عدش بيحبك. وهيتجوز عليك طب والحل؟ قال لها لازم نعمل له سحر فانا شايف انت وانت نايمة معه من عند قفاه كده بالموس هتيجي تلات اربع شعرات
تعمل بقى السحر وعرف الضيق ونشتغل وراح رايح له قال له يا حاج البنت دي بقت بتكرهك وغالبا هتقتلك النهاردة. فاعمل اكنك نايم وخلي بالك عمل اكنه نايم لقى حد بيلعب في قفاه مع الموس راح واخد منها الموس وقتلها. جم اهلها قتلوه. والعيلة
ضربوا بعض. وده سببه ايه واحد صغنن زنب صغير. لأ هو مش زنب صغير. يفرق بين الاحبة. وما ينطق عن هوى اللي بيقول الكلام ده. احنا عشان كده كل واحد منا لو ركز هيلاقي في بيوت خربت بسبب ان كان في واحد بينقل كلام
ودي للاسف الزمن اللي احنا فيه ده خاصة مع المواقع التواصل وبتاع يروح باعته ويقول لك ايه شف بيقول لي ايه طب هو يحل لك انك تعمل كده في اخت غلطت غلطة. غلطة مهمة عن ربنا يعني
يوحي اللي عرف الغلطة دي يعمل ايه؟ يوزعها على كل العائلات. طب بالله عليك ده دين يا اخي من ستر مسلما ستره الله استرها. هي وقعت استرها طيب اخر حاجة اللي يقع في غيبة انسان يعمل ايه؟ انا عاوز اتوب. انا عرفت ان الموضوع ده مرعب. اعمل ايه
واحد انك تستغفر لي وتكسر الدعاء له. انت غلطت في محمد تقول اللهم اغفر لمحمد. يا رب اخفى اخفى اللهم اغفر لي ما فعلته معه. تكثر من الدعاء لي وتستغفر له ولك
الحاجة التانية انك تمدحه في المكان اللي زمته فيه ان استطعت انت زميته وسط ناس امدحه. ولزلك قال مجاهد كفارة اكل لحم اكلك للحم اخيك ان تثني عليه تدعو له بخير
فان استطعت لو تقدر تقول له انا غلطت فيك وجبت سيرتك يعني وارجو انك تسامحني وهو قلبه يغلب على زنك ان عادي هيعدي يقول لك يا عم الله يسهل لك وربنا يغفر لك قل له
طيب لا ده ممكن اقول له يقول لك اه بقى انتم قاعدين بقى طول الليل تجيبوا في سيرتي. والله ما انا مسامحك على ما تقول قلت وهي. ومين اللي قال معك؟ ومين اللي كان قاعد
ده هتولع لأ اللي زي دول ما تقولوش جماهير اهل العلم يقول لك تستغفر له وتدعو له وتثني عليه في المجالس التي وقعت فيه فيها يا جماعة لا تستقلوا التوبة من هذين الزنبين
ثلثي عذاب القبر بسببهما. سهل جدا تتوب منه. وانت قاعد دلوقتي تعاهد ربنا انك ما تقعش تاني في الموضوع ده. وكل اما تقع تحاول بقدر الامكان تستغفر للي تقول في سيرته على طول. فربنا يعافينا واياكم من هذا الذنب. ذكر
ثق بفسقه ليس بغيبه. ذكر الفاسق بفسقه هو واحد فاسق. واعلن فسقه فاحنا نزكره بالفسق المعلن ده ليس ايه؟ من الغيبة بشيء خلونا بس نحافز على الغيبة اللي احنا بنقع فيها والاستسناءات ما نركزش فيها. لان بعض الناس يقول لك ايه طب بس فيه استسناء ان احنا نزكر الناس ونعيش في الاستسناء وننسى الاصل
فاحنا الاول نعتبر وكأن ما فيش استسناء. لغاية ما نزبط وبعد كده ايه ربنا يعافينا ايه؟ نحاول بقدر الامكان نضبط هذه العبادة. ربنا يعافينا واياكم. جزاكم الله خيرا